
Labanan ang interbensyong militar 
ng US sa bansa 


“bumibisitang” tropang Amerikano sa bansa, perma- 

nente nang nakaistasyon sa Pilipinas ang mga ito. Mu- 
la noong 2001, nang turan ng rehimeng Bush ang Pilipinas 
bilang “ikalawang larangan” ng pandaigdigang teroristang 
gera ng US, papalaki at papalawak ang pagtulak at paglahok 
ng mga tropang Amerikano sa panggegera ng Armed Forces 
of the Philippines (AFP) sa mga armadong pwersa sa Minda- 
nao. 

Imbwelto ang mga tropang Amerikano sa paniniktik, 
pag-aarmas at pagsasanay ng mga sundalo ng AFP. Tuwiran 
silang lumalahok sa mga operasyong pangkombat. Dahil sa 
permanenteng presensyang militar nito sa Pilipinas, na- 
gagawa ng US na suhayan ang papet na rehimen at pro- 
tektahan ang kapangyarihan ng US sa Southeast Asia. 
Ang tuluy-tuloy na presensya ng mga tropang ito sa ban- 
sa ay binibigyang-matwid ng Visiting Forces Agreement 
(VFA) na minamaniobra at iniikutan kailanman naisin ng US. 
Kinukomoplahe ang kanilang permanenteng 
presensya sa anyo ng pana-panahong “joint mi- 
7 litary exercises” na inilulunsad ilambeses sa 
O isang taon. 
Ang pangmatagalan nang mga tropang militar ng US sa 
bansa ay kabilang sa Joint Special Operations Task Force- 
Philippines (JSOTF-P). Itinayo ito mula sa halos kalahati ng 
1,200-kataong pwersa ng Joint Task Force-510 (JTF-510) na 
ipinadala sa Mindanao ng US Pacific Command noong Enero 
2002 at nanatili roon hanggang Hulyo 2002. Naging tungku- 
lin ng JTF-510 na “hawanin” ang isla para sa paglulunsad ng 
“Operation Enduring Freeedom-Philippines.” 

Ginagamit ng mga tropang Amerikano sa JSOTF-P ang 

mga pakulo nilang proyektong sibi- 
ko-militar bilang tabing sa aktwal 
at tuwirang paglahok ng mga ito sa 
mga operasyong militar--mula sa 
mga operasyong reconnaissance at 
paniktik, lohistika at iba pang su- 
porta sa kombat hanggang sa pag- 
lahok sa aktwal na kombat. 

Upang suhayan ang kanilang 
mga operasyon, nagtatatag ang 
JSOTF-P ng mga kongkretong pasi- 
lidad at imprastruktura sa loob ng 
ilang kampo militar ng AFP sa Min- 
danao. Mahigit 300 tropa nito ang 
nakakampo sa isang bahagi ng 
Camp Navarro ng AFP Western Min- 
danao Command (Westmincom) sa 
Zamboanga (City. Papalaki rin ang 
sariling air asset facility ng JSOTF- 
P sa loob ng Zamboanga City Inter- 
national Airport. Mayroon pa itong 
sariling daungan sa Majini Pier sa 
loob ng Westmincom Naval Base at 
hiwalay na pasilidad sa Camp Artu- 
ro Enrile sa Malagutay, Zamboanga 
City. 

Walang karapatang makialam 
ang mismong mga upisyal ng AFP 
sa mga aktibidad na isinasagawa 
ng mga pwersang Amerikano sa lo- 
ob ng mga pasilidad na ito. Maging 
ang mga pinakamatataas na pinuno 
ng AFP rito ay hindi pinapapasok 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 


sa mga pasilidad na ito na nasa lo- 
ob ng sarili nilang mga kampo. Ang 
sinumang may kailangang kausa- 
ping nagtatrabaho sa mga pasili- 
dad na ito ay kailangan pang humi- 
ngi ng upisyal na pahintulot mula 
sa US Embassy. 

Walang kahihiyan at sukdulan 
ang pagpapakapapet ni Arroyo sa 
harap ng tahasang paglapastangan 
ng imperyalistang US sa soberanya 
ng bansa. Ang lumalalim at lumala- 
wak na interbensyong militar ng US 
sa Pilipinas ay bunga ng todo-to- 
dong pakikipagkutsaba rito ng re- 
himeng Arroyo at ng AFP. Tinatang- 
kilik at hinihingi ng rehimeng Arro- 
yo ang panghihimasok-militar ng 
US, kapalit ang patuloy na suporta 
ng amo nitong imperyalista at iba 
pang “ayuda” mula sa US. 

Sangkot ang mga sundalong 
Amerikano hindi lamang sa mga 
operasyon laban sa bandidong Abu 
Sayyaf, kundi pati sa pinatitinding 
gera laban sa Bangsamoro at iba 
pang rebolusyonaryong pwersa. Ni- 
tong nagdaang mga taon, umasta 
ang US sa publiko na sumusuporta 
umano ito sa usapang pangkapaya- 
paan ng GRP at MILF sa layuning 
matapos ang armadong paglaban 
ng Bangsamoro at mabigyang-daan 

ang pagbwelo pa ng mga “ayuda” 
at negosyo ng US sa Mindanao. Su- 
balit sa kabiguang mabitag ang 
MILF, nakatuon ngayon ang militar 
ng US sa pagsuporta sa AFP sa dig- 
ma laban sa mga rebolusyonaryong 
armadong pwersang Moro. 

Sa ngayon, Mindanao ang pa- 
ngunahing larangan ng direktang 
panghihimasok-militar ng US sa Pi- 
lipinas. Kalakhan ng mga pwersa 
nito ay nakatuon sa mga operasyon 
laban sa Abu Sayyaf at MILF. Suba- 
lit kaalinsabay nito, pinupuntirya 
rin ng mga mapanghimasok na tro- 
pa ng US ang mga pwersang pina- 
kamilitante at pinakapursigidong 
kumakalaban sa imperyalismong US 
sa Pilipinas—ang mga pambansa- 
demokratikong rebolusyonaryong 
pwersa. 

Nananawagan ang PKP sa ma- 
mamayang Pilipino na pag-ibayu- 
hin ang paglalantad, pagkundena 
at pagbaka sa nagpapatuloy na 
presensyang militar at sa lumala- 
wak at lumalalim na interbensyong 
militar ng US sa bansa. Tanging 
ang determinadong pakikibaka ng 

mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 


lahat ng mga patriyotikong pwersa 
sa bansa para patalsikin ang mga 
mapanghimasok na tropa ng US at 
labanan ang imperyalistang pagha- 
hari sa Pilipinas ang makapipigil sa 
pag-umang ng pangit na mukha ng 
panghihimasok-militar ng US sa 
bansa. [AB] 


Paglahok ng mga tropang Amerikano 


sa mga operasyong kombat 


mga pwersang Amerikano sa mga operasyong militar sa bansa, nag- 


S: dami na ng mga insidente ng tuwiran at di tuwirang paglahok ng 


kandabuhol-buhol na ang mga pangangatwiran ng mga upisyal ng 


gubyerno at militar ng US. 

Di na naiwasang aminin ni Gen. 
Alexander Yano, hepe ng AFP, na 
ang mga sundalong Amerikano sa 
Pilipinas ay nagsasagawa ng mga 
aktibidad na "may kaugnayan sa 
kombat." Ayon din sa pinuno ng 
VFA Commission na si Edilberto 
Adan, nakapagpapadala ora mismo 
ang militar ng US ng imporma- 
syong paniktik (real-time intelli- 
gence) na umaayuda sa mga atake 
sa lupa at pambobomba ng AFP sa 
mga pusisyon ng MILF. 

Inamin ito mismo ng US Em- 
bassy. 

Gayunpaman, pinalalabas pa 
rin nila na hindi umaabot sa kom- 
bat ang papel ng US sa mga opera- 
syon ng AFP. Binabaluktot nila ang 
katotohanang walang tuwirang ki- 
nalaman sa kombat ang ibinibigay 
nilang ayudang paniktik at panlo- 
histika. Pinagtatakpan rin nila ang 
madalas nang nabubunyag na par- 
tisipasyon ng mga pwersang Ameri- 
kano sa aktwal na kombat. 

Sumusunod ang ilan lamang sa 
marami nang dokumentadong insi- 
dente ng direktang paglahok ng 
mga tropang militar ng US sa mga 
operasyong paniktik, pangkombat 
at iba pang operasyong militar sa 
bansa: 

Agosto 2008 hanggang sa ka- 
salukuyan. Patuloy ang tuwiran at 
di tuwirang paglahok ng mga sun- 
dalong Amerikano sa mga opera- 
syon ng AFP laban sa MILF sa mga 
prubinsya ng Cotabato, Lanao del 
Norte at Sulu. Noong Agosto 30, 
kabilang ang isang sundalong Ame- 
rikano sa komboy ng AFP na tinam- 
bangan ng mga bandidong Abu 
Sayyaf sa Bombon, Patikul, Sulu. 

Noong Agosto 24, nakunan ng lit- 
rato ang mga sundalong Amerikano 
na hawak ang isang “drone” (ero- 
planong pang-espiya na pinalilipad 
ng remote control) sa loob ng kam- 
po ng Philippine Army sa Datu Sau- 
di Ampatuan, Maguindanao sa pa- 
nahong kinakanyon ng AFP ang pi- 
nupwestuhan ng mga pwersa ng 
MILF. 

Hulyo 2008. Kasama ng mga 
tropang Pilipino ang apat na sun- 
dalong Amerikano sa 
pagrerekober ng 
mga di suma- 
bog na bomba 
sa Barangay Baliki, Mid- 
sayap, North Cotaba- ha 
to. Tumigil sila sa G 
Hill Park Inn sa Midsayap. | 
Humimpil ang naturang 
mga sundalo sa Ayala 
Hotel at iba pang lu- 
gar sa Iligan City 
sa kasagsagan ng 
mga operasyon 
laban sa MILF sa 
Lanao del Norte. 

Pebrero 2008. Sinalakay ng 
magkasanib na mga pwersang mi- 
litar ng US at AFP ang Barangay 
Ipil, Maimbung, Sulu na ikinama- 
tay ng pitong sibilyan, kabilang 
ang tatlong babae at dalawang 
bata, sa hinalang mga tagasupor- 
ta umano sila ng Abu Sayyaf. Pi- 
natay din ng mga lumusob na sun- 
dalo ang isang nagbabakasyong 
sundalo ng Philippine Army. Gina- 
mit sa atakeng ito ang mga ero- 
planong pang-espiya ng US na 
nagbigay ng impormasyong panik- 
tik sa mga nag-ooperasyong tro- 
pa. 


Nobyembre-Disyembre 2007. 
Iniutos ng mga tropa ng US sa pa- 
mumuno ng isang Sergeant Ron- 
burg ang pagsasara ng pampubli- 
kong ospital sa Panamao, Sulu at 
pagpatay ng lahat ng ilaw sa pali- 
gid nito tuwing gabi dahil nakaka- 
sagabal sa kanilang combat patrols 
ang mga ilaw ng ospital. Pinagban- 
taan ng mga sundalong Amerikano 
ang namumuno ng ospital na sinu- 
mang makikita sa paligid ng ospital 
sa gabi ay babarilin. 

Pebrero 2006. Gumamit ang 
mga pwersa ng US ng 
mga “drone” sa pag- 
tugis sa mga 
bandidong 
ED pwersa ng Abu 
J / Sayyaf na pi- 
ia namumunuan 
à ni Khadaffy 

Janjalani, ayon 
mismo kay Gen. Eu- 
genio Cedo, hepe noon ng 

Western Mindanao Com- 
=< mand ng AFP. Bumagsak 
Vi ang isa sa mga “drone” 

sa Marang, Indanan, Sulu at 
nakuha ng mga upisyal ng ba- 
rangay. 

Mayo 2004. Apat na sundalong 
Amerikanong armado ng mga ma- 
singgan ang sumama sa AFP sa 
paglusob sa Barangay Sipangkot, 
Sitangkai, Tawi-Tawi sa hinalang 
pinagpupugaran ito ng mga bandi- 
dong Abu Sayyaf. Tatlong residente 
ang napatay at 11 pa ang binug- 
bog, iligal na inaresto at idinetine, 
kabilang ang isang nagbabaka- 
syong upisyal ng pulisya. 

Hulyo 2002. Sangkot ang 
isang sundalo ng US sa pagbaril sa 
sibilyang si Buyongbuyong Isnijal 
nang sumama ang Amerikano sa 
mga Pilipinong sundalo sa pagsala- 
kay sa bahay ni Isnijal sa Barangay 

Kanas, Tuburan, Basilan. 

Hunyo 2002. Nilahukan ng US Navy Seals at gina- 
mitan ng paniniktik mula sa himpapawid ang operas- 
yong pumatay kay Abu Sabaya ng Abu Sayyaf. Isang 
Amerikanong operatiba ng US Central Intelligence 
Agency ang nagdirihe ng operasyon mula sa kanyang 
upisina sa loob ng base militar ng AFP sa Zamboanga 
City gamit ang impormasyong mula sa “drone.” 

Marso 2002. Isa pang “drone” na ginagamit sa 
paniniktik ng militar ng US ang bumagsak sa karaga- 
tan ng Zamboanga City. 

May ilang pagkakataon na ring napinsalaan ang 
mga sibilyan sa paglulunsad ng mga “pinagsanib na 
pagsasanay-militar” ng AFP at mga tropa ng US. 

Noong Setyembre 2006, tinamaan ng mga shrap- 
nel sa likod si Buh Bizma nang magpasabog ng bom- 
ba ang mga sundalong Amerikano at Pilipino habang 
naglulunsad ng “joint military exercises” sa Barangay 
Tagbak, Indanan, Sulu. Noon namang 2003, tinama- 
an ng ligaw na bala ang sibilyang si Arsid Baharun 
habang sinasanay ng mga tropang Amerikano ang 
mga sundalo ng AFP sa target shooting sa base mili- 
tar ng AFP sa Malagutay, Zamboanga City. 

Maging sa mga operasyon ng AFP laban sa BHB, 
napansin na rin ang ilang palatandaan ng pakikialam 
ng US. Sa ilang pagkakataon sa Central Luzon, South- 
ern Tagalog, Northeastern Mindanao at iba pang lu- 
gar, laluna kung saan may isinasagawang Balikatan 
exercises sa malapit, may namataan nang mga hinthi- 
nalang “drone” na gumagalugad sa kanugnog na mga 
larangang gerilya. Madalas ding nakikita ang mga ito 
bago at sa kalagitnaan ng paglulunsad ng mga ope- 
rasyon ng AFP. AB] 

PANANALANTA NG PASISTANG ESTADO 
Mga biktima 

ng militarisasyon 
sa Mindanao, dumarami 


atuloy na dumarami ang mga biktimang Moro at 
pi Moro sa Mindanao habang walang tigil ang 


mga “operasyong pagtugis” ng Armed Forces of 
the Philippines (AFP) at Philippine National Police 
(PNP) laban sa mga kasapi ng Moro Islamic Libera- 
tion Front-Bangsamoro Islamic Armed Forces (MILF- 
BIAF). 

Nagaganap ang mga ito habang lumalakas ang 
panawagan sa gubyernong Arroyo hindi lamang ng 
mga lokal kundi mga internasyunal na organisasyong 
tulad ng Organization of Islamic Conference (na may 
57 myembrong bansa), World Food Programme ng 
United Nations at International Committee of the 
Red Cross (ICRC) na tigilan na ang mga labanan sa 
Mindanao at muling buksan ang usapang pangkapa- 
yapaan sa MILF. 

Sa kabila nito, di pa rin pinatitigil ni Gloria Arro- 
yo ang mga opensiba laban sa MILF, Di rin niya pi- 
natigil sa Philippine Air Force (“pinalilimitahan” 
lang) ang mga pambobomba ng eroplano ngayong 
Ramadan, ang pinakabanal na buwan sa kalendar- 
yong Islamiko. Di bababa sa limang sibilyan ang na- 

Patung-patong ang mga kaswalti ng AFP 
sa pakikipagsagupaan sa MILF-BIAF 


py sundalo ng Armed For- 
ces of the Philippines (AFP) 
na namatay sa pakikipaglaban sa 
MILF-BIAF noong Setyembre 17 
sa Lanao del Sur ang pinakahu- 


ling kaswalti sa nagpapatuloy na 
mga sagupaan sa pagitan ng mga 
pwersang Bangsamoro at mga 
sundalo ng AFP. Nagpapatrulya 
ang mga reaksyunaryong sundalo 
ng gubyernong Arroyo nang tam- 
bangan sila sa pagitan ng Baran- 


gay Calalanaon at Barangay 
Panglaw Lupa sa Calamogas, La- 


nao del Sur. Isang mandirigma 
ang napatay sa panig ng MILF- 
BIAF. Ilang oras makaraan nito, 
sinalakay ng isa pang yunit ng 
mga gerilyang Moro ang isang 
detatsment ng Philippine Army 
sa pareho ring bayan kung saan 
nasugatan ang lima sa mga pwer- 
sa ng militar. 

Umaabot na ngayon sa 15 ang 
namamatay at maraming iba pa 
ang nasusugatang sundalo ng 
AFP sa loob ng ilang araw na mga 
sagupaan. Iniulat sa website ng 


MILF (www.luwaran.com) na wa- 
long pwersa ng militar at parami- 
litar ang namatay nang salakayin 
nila ang kinakampuhan ng mga 
gerilyang Moro sa Barangay Bia- 
long, Shariff Aguak, Maguindanao 
noong Setyembre 12. Mga pwersa 
ng 66th, 72nd at 73rd IB ang 
nag-operasyon sa nasabing mga 
erya. Ayon sa MILF, nagbabayad 
ngayon ang AFP ng P5,000 sa 
mga sibilyan sa bawat bangkay 
ng militar na makukuha nila sa 
mga lugar na pinaglabanan. ABI 

“Mga biktima...,” mula sa pahina 4 


matay at dalawa ang nasugatan sa 
mga air strike nitong Agosto at Set- 
yembre. 

68 sibilyan, napatay, daanli- 
bo napinsalaan. Halos 100 katao 
ang nagsilikas mula sa kanilang 
mga tahanan sa Datu Said Ampatu- 
an, Maguindanao isang araw maka- 
raang muling magkasagupa ang 
mga sundalo ng Philippine Army 
(PA) at mga mandirigma ng 105th 
Base Command ng MILF-BIAF no- 
ong Setyembre 12. 

Iniulat ng MILF na daan-daang 
bahay ang sinunog ng mga militar 
at paramilitar sa mga bayan ng 
Shariff Aguak, Mamasapano, Datu 
Saudi, Datu Piang at Datu Unsay, 
lahat sa Maguindanao. Sinalakay 
ng mga tropa ng 66th, 72nd at 
73rd IB-PA ang isang moske sa Ba- 
rangay Daliao, Maasim, Sarangani 
habang nagdarasal dito ang ilang 
mga myembro ng MILF kaugnay ng 
pag-oobserba nila ng Ramadan. 
Mariing kinundena ito ng mamama- 
yang Moro dahil anila'y grabeng 
paglapastangan ito sa kanilang 
kultural at relihiyosong simbolo. 

Sa ulat ng National Disaster Co- 
ordinating Council (NDCC) noong 
Setyembre 16, mayroon nang 

514,519 katao ang nawalan ng mga 
tirahan at kabuhayan sa Autono- 
mous Region of Muslim Mindanao 
(ARMM) at sa sentral at katimu- 
gang bahagi ng Mindanao. Mahigit 
100 na ang naitalang napatay (68 
dito ay mga sibilyan) mula nang 
sumiklab ang mga sagupaan sa 15 
barangay sa North Cotabato at ku- 
makakalat ngayon hanggang sa 66 
na munisipalidad ng 11 prubinsya 
ng Central Mindanao, ayon naman 
sa ICRC. 

5 patay, 2 sugatan sa pambo- 
bomba ng eroplano. Agad na na- 
patay sina Mandy Manunggal, Aida 
Manunggal (18) na noon ay buntis: 
King Mande (17), Adtayan Mande 
(8), Faidza Mande (3), at isang Gu- 
iamaludin nang mahulugan ng 
isang bomba ng isang eroplanong 
0V-10 ang sinasakyan nilang bang- 
ka noong Setyembre 8 ng umaga. 
Sugatan naman sina Bailyn Mande 
at Atok Mande. Tumatawid ang gru- 
po sa Bugok River sa Barangay Te, 
Datu Piang nang masabugan sila ng 
bomba. Naganap ang trahedya ha- 
bang umiiwas sila sa matinding la- 
banan. 

Sa Barangay Montay sa Datu Pi- 
ang pa rin, isa pang 
buntis na si Sabaniya , 
Dimautang, 35, ang £ 

napatay nang masabugan ng bom- 
ba. Nasugatan ang kanyang anak 
na si Nor-ada, 15. Nasugatan din 
ang isang residenteng Lumad at 
isang kabataang lalaking nagnga- 
ngalang Buko Intil, 19. Natamaan 
sila ng kanyong 105 mm. 

Sa mismong araw na ito, dala- 
wang eroplano ang nambomba sa 
mababang bahagi ng Barangay Ni- 
mao, Datu Piang. Malubhang nasu- 
gatan si Bailyn Raya, 10 at Guia- 
maludin Mandi, 13, parehong mga 
residente ng Sityo Dagading, Ba- 
rangay Butilen. Nag-aagaw buhay 
si Raya nang maibalita ang insi- 
dente. 

Mula noong Agosto 23, kinan- 
yon ng 105 mm ang Barangay Bu- 
tilen, Datu Piang. Tinamaan at na- 
patay si Homedy Abdulrahman, 16 
habang nasugatan sina Rabiy Ab- 
dulrahman, 7 at Ula Ponak, 12. No- 
ong Agosto 28, walang habas na 
nambomba ang mga eroplano ng 
militar sa Nimao, Balanaken, Li- 
ong, Patulang at Nunangan sa lati- 
an ng Liguasan. 


Sa ibang bahagi ng bansa 
Nakatanggap ng mga mensa- 
heng text si Irene Tembreza, isang 
kasapi ng Abra Human Rights Alli- 
ance, na nagbababala sa kan- 
yang nalalapit na pagkama- 
tay sampu ng kanyang pa- 
milya. Kagagawan ang 
mga pananakot na ito ng 
mga pwersa ng 503rd IB, 


=< ayon sa Cordillera Human 


Rights Alliance (CHRA). Mula 
pa noong Hulyo ay sinusu- 
baybayan na ng mga ahen- 
teng militar si Tembreza 
dahil sa kanyang partisi- 
pasyon sa pagpapahukay 
at pagpapalibing nang di- 
sente sa mga bangkay ng 


mga pinaghihinalaang 
myembro ng Bagong Huk- 
bong Bayan. ABI 

Militar, inutusan ng CA na palayain 
sina Cadapan, Empeño at Merino 


T na namang tagumpay ang nakamit ng mga tagapagtagu- 
yod ng karapatang-tao sa bansa nang utusan ng Court of Ap- 
peals (CA) noong Setyembre 17 ang Philippine Army (PA) na 
palayain ang mga bihag nitong dalawang estudyante ng Univer- 
sity of the Philippines (UP) at kasama nilang magsasaka. Na- 
kumbinsi ang CA sa testimonya ng saksing si Raymond Manalo 
na ibinibimbin sa mga kampo at base ng militar ng 7th Infant- 
ry Division ang tatlong nawawala—mga estudyanteng sina 
Sherlyn Cadapan at Karen Empeño, at si Manuel Merino. Bunsod 
nito, binaligtad ng nasabing hukuman ang naunang desisyon 
nito at kinatigan ang petisyon para sa writ of amparo at writ of 
habeas corpus ng kanilang mga ina na sina Erlinda Cadapan at 
Concepcion Empeño. Kasunod nito ay inutusan ang militar na 
palayain ang tatlo. 

Si Raymond Manalo at kapatid niyang si Reynaldo ay dinu- 
kot sa San Ildefonso, Bulacan noong Pebrero 14, 2006. Ayon sa 
CA, malinaw, maliwanag at kapani-paniwala ang testimonya ni 
Raymond Manalo, at hindi na ito maaaring di pansinin o isa- 
isantabi na lamang. Ayon kay Raymond, nakita at nakausap ni- 
ya sina Cadapan at Empeño sa mga kampo ng militar sa pagi- 
tan ng Pebrero 14, 2006 at Agosto 13, 2007 nang makatakas si- 
la sa kamay ng militar. Nakita nilang tinotortyur ang dalawang 
estudyante. Sa partikular, nasaksihan nila ang paggamit ng 
“water torture” at pagkuryente kay Cadapan. Nakita rin nila nang 
patayin si Merino, buhusan ng gasolina ang kanyang bangkay at 
sunugin. Sina Cadapan, Empeño at Merino ay dinukot sa Hago- 
noy, Bulacan noong Hunyo 26, 2006. Bagamat di na maitanggi 
ng PA na nadala nga ang mga nawawalang biktima sa kampo ng 
17th ID, itinatanggi pa rin nilang nasa kanila ang mga ito. 

Nauna rito, inutusan ng Supreme Court ang Court of Appeals 
noong Setyembre 11 na palayain si Pastor Berlin Guerrero ng 
United Church of Christ in the Philippines. Mahigit 15 buwang 
nadetine ang Protestanteng pastor sa Cavite Provincial Jail sa 
Trece Martires, Cavite dahil sa gawa-gawang kasong murder. Ga- 
yunman, walang nakitang ebidensya para maiugnay siya sa pag- 
kamatay noong 1991 ng upisyal ng pulis sa Cavite na si Noli 
Yatco. Habang hinihintay ang pinal na resolusyon sa kanyang 
kaso, siya ay nasa pangangalaga ni Atty. Emil Capulong, isa sa 
kanyang mga abugado. 

Si Pastor Guerrero ay dinukot ng mga operatiba ng Naval In- 
telligence and Security sa harap ng kanyang asawa at mga anak 
noong Mayo 27, 2007 sa Malaban, Biñan, Laguna. Dinala siya 
sa isang safe house at doo'y tinortyur habang pinaaamin ng 
mga operatibang paniktik na isa umano siyang upisyal ng Par- 
tido Komunista ng Pilipinas. 

Antipyudal 
na pakikibaka 
sa Eastern Samar 


apatunayan ng rebolusyonaryong 
Nen sa Eastern Samar na sa 

pag-oorganisa sa masa at sama- 
samang pakikibaka para sa kanilang in- 
teres, maaaring umiral at magpalakas 
ang BHB kahit sa mga lugar na nasa ila- 
lim ng kontrol at terorismo ng mga pa- 
sistang sundalo. Sa pamamagitan ng re- 
bolusyong agraryo, muling nakaugat 
ang BHB sa dalawang baryo sa Eastern 
Samar. 

Inilunsad noong Hulyo 2007 hang- 
gang Marso 2008 ang antipyudal na pa- 
kikibakang masa sa Barangay Mabuhay 
at Barangay Silangan (mga di tunay na 
pangalan) sa pamumuno ng mga rebo- 
lusyonaryong pwersa roon. 

Ang dalawang baryo na ito ay humi- 
git-kumulang isang dekada nang pinu- 
pugaran ng mga detatsment ng kaaway 
at nilalatagan ng masinsing lambat-pa- 
niktik ng kaaway. Subalit sa kabila ng 
matinding militarisasyon, nagawa ng 
mamamayan doon na bumangon at ma- 
tagumpay na ipaglaban ang kanilang 
mga interes, kaagapay ng Partido at 
BHB. 

Unang tinutukan ng BHB ang Ba- 
rangay Mabuhay. Isinagawa ang panli- 
punang pagsisiyasat at pagsusuri ng 
mga uri, kasabay ang pagpupursige sa 
pag-oorganisa at pampulitikang eduka- 
syon sa panibagong buong mga gru- 
pong pang-organisa sa hanay ng mga 
maralitang magsasaka. Sinundan ito ng 
pag-oorganisa rin ng grupong suporta 
sa hanay ng mga panggitna at nakata- 
taas na saray ng magsasaka, kabilang 
na ang mga kagawad ng konseho sa ba- 
rangay. Sa tulong ng mga organisa- 
syong masa, bineripika at pinayaman 
ang panimulang pagsisiyasat at pagsu- 
suri. Batay dito, tinukoy ang panguna- 
hing mga suliranin ng masa at bina- 

langkas ang rekomendasyon para sa 
mga kahilingan sa mga pakikiba- 
kang agraryo. 

Para matiyak ang tagumpay ng 
kampanya, masusing pinagkaisa ng 
mga mandirigma ang taumbaryo. 
Pinulong ang bawat grupong pang- 
organisa ng magsasaka, komiteng 
pang-organisa ng PKM at bawat 
grupong suporta. Inihapag sa kani- 
la ang resulta ng pagsusuri sa lu- 
gar, mga case study at rekomenda- 
syong maglunsad ng pakikibaka. 
Batay sa mga mungkahi at pagsu- 
sog ng masa, pinaunlad at nirebisa 
pa ang mga ito. 

Binuo rin ang lupon ng mga ne- 
gosyador mula sa mga sulong na 
elemento ng PKM at piling elemen- 
to ng grupong suporta. Ito ang 
grupong itinakdang humarap sa pa- 
kikipagnegosasyon sa mga pangi- 
noong maylupa. Ang grupo ay su- 
mailalim sa malalimang pag-aaral 
sa pasikut-sikot ng balangkas ng 
mga kahilingan at pagsasanay sa 
negosasyon. 

Ang lahat ng mga ito ay puspu- 
sang pinagsikapang maisagawa sa 
lihim, maingat at mapanlikhang 
mga paraan sa ilalim ng mahigpit 
na pagbabantay ng mga kaaway na 
militar. Kinailangan ding ilihim sa 
mga panginoong maylupa ang la- 
hat ng paghahanda. 

Nang matiyak ang sapat na an- 
tas ng pagkakaisa at kahandaan ng 
masang magsasaka, isinagawa ang 
asembliya ng paglulunsad ng PKM 
noong Disyembre 2007. Upang di 
magkaroon ng pagkakataong maka- 
pagkonsolida at makapagmaniobra 
ang mga panginoong maylupa, ini- 
lunsad ang pampulitikang mobili- 
sasyon at pakikipagkumpronta sa 
mga panginoong maylupa makali- 
pas ang dalawang araw. Sa kani- 
lang aksyong masa, naging mata- 
gumpay ang aktwal na kumpronta- 
syon sa pagitan ng lupon ng nego- 
syador at mga target na pangino- 

ong maylupa. 

Bilang dagdag na pansuhay sa 
nakamit na mga kasunduan sa ne- 
gosasyon, nahikayat ang konseho 
ng barangay na ipatawag ang ba- 
rangay assembly para pormal na 
isabatas sa pamamagitan ng ordi- 
nansa ang nakamit na mga tagum- 
pay. Malaking tulong ito upang hi- 
git pang makamit ang pagkakaisa 
ng mga taumbaryo. Itinayo rin ang 
mga grupong may tungkuling su- 
mubaybay sa pagpapatupad ng 
mga napagkasunduan. 


a pagsusulong ng antipyudal na 

kampanya, nakapagpalitaw at 
nakapagsanay ng maraming lider- 
masa mula sa batayang saray at 
gitna/nakatataas na saray. Muling 
naitayo ang mga grupong pang-or- 
ganisa at komiteng pang-organisa 
ng PKM, MAKIBAKA at Kabataang 
Makabayan (KM). Ang PKM sa ba- 
wat baryo ay may kasapiang 100- 
150 na nahahati sa 10-15 grupong 
magsasaka. 

Epektibo ring naorganisa, nahi- 
mok at napakilos ang mga panggit- 
nang pwersa tulad ng panggitna, 
nakatataas-na-panggitna at maya- 
mang magsasaka, mga elementong 
petiburgis (tulad ng mga guro) at 

mga kagawad sa konseho ng baran- 
gay. 

Sumigla ang hukbong bayan sa 
lugar. Nakapagpalitaw ng bagong 
mga mandirigma. Naitayo rin ang 
yunit milisya sa baryo, at sa paki- 
pagkoordina ng platun gerilya ng 
BHB na sumasaklaw sa lugar ay 
nagsilbi itong pwersang panseguri- 
dad sa buong panahon ng kampan- 
ya. Sa pagtutulungan ng mga orga- 
nisasyong masa, yunit milisya at 
platun-gerilya ng BHB, epektibong 
nalansag at nanyutralisa ang lam- 
bat-paniktik ng kaaway sa lugar. 

Sa sumunod na mga buwan 
pagkatapos ng matagumpay na an- 
tipyudal na pakikibaka, nakapag- 
rekluta ng bagong mga kasapi ng 
Partido at naitayo ang sangay ng 
Partido sa baryo. Epektibo ring na- 
iugnay sa antipyudal na kampanya 
ang taktikang alyansa sa eleksyong 
pambarangay noong Oktubre 2007. 

Mula sa mga aral na nakuha sa 
laban sa Barangay Mabuhay, mas 
napabilis at napaunlad pa ang ka- 
sunod na pakikibakang agraryo sa 
Barangay Silangan. Ang laban sa 
Barangay Mabuhay ay tumagal 
nang anim at kalahating buwan 
(mula Hulyo 2007 hanggang kala- 
gitnaan ng Enero 2008). Samanta- 

la, ang laban sa Barangay Sila- 
ngan ay inabot lamang nang dala- 
wa't kalahating buwan (mula ka- 
lagitnaan ng Enero 2008 hang- 
gang Marso). Dito, anim na pa- 
nginoong maylupa ang hinarap sa 
laban ng mga magsasaka, kabi- 
lang na ang pinakamalaking pa- 
nginoong maylupa roon na nag- 
mamay-ari ng 36 na ektaryang ni- 
yugan at palayan. 

Bunga nitong mga nailunsad 
na antipyudal na pakikibaka sa da- 
lawang baryo, nagkaroon ng 30% 
pagpapababa ng upa sa lupa sa ni- 
yugan. Mula 67-33 na hatian sa 
niyugan pabor sa may-ari ng lupa, 
naipagtagumpay ang 55-45 na ha- 
tian pabor sa mga kasama. Nagka- 
roon ng 20-30% na pagtaas ng sa- 
hod sa iba't ibang tipo ng trabaho 
sa niyugan at 100% pagtaas ng 
sahod sa trabaho sa palayan. Nai- 
taas din nang 100% ang arawang 
sahod mula P50 tungong P100. 

Naipagwagi ang dalawang be- 
ses na pagpapakain sa manggaga- 
wang bukid mula sa dating isang 
beses lamang. Di bababa sa 150 
pamilya ng maralitang magsasaka, 
mababang-panggitnang magsasa- 
ka at manggagawang bukid ang 
nakinabang sa mga tagumpay na 
ito. Napahina ang pang-ekonomya 
at pampulitikang kapit ng mga pa- 
nginoong maylupa na naninirahan 
sa baryo. 

Mabisa ring napabulaanan ang 
saywar ng kaaway na militar na 
walang pagmamalasakit at pakia- 
lam ang rebolusyonaryong kilusan 
sa masang magsasaka sa lugar. Da- 
hil sa nanyutralisang lambat-pa- 
niktik at naramdamang paghina na 
ng kontrol ng kaaway sa lugar, ni- 
likas na rin nila ang isang susing 
detatsment nila rito. Nabigyan ni- 
to ng puwang ang BHB para lalo 
pang mapabilis ang gawaing reko- 
beri at pagsusulong ng rebolusyo- 
naryong kilusan sa lugar. ABI 

Ruben “Ka April” Villaflores 


Martir ng Sierra Madre 


la rin sa kanyang mga pangalan sa pakikibakang “Ariel”, “SF” at 


Es: 3, 1982 nang isilang si Ka April--Ruben Villaflores--na kila- 


“Sarah.” 

Lumaki siya sa hirap sa pusod 
ng Sierra Madre at sa murang edad 
ay natuto siyang maghanapbuhay 
upang makatulong sa magulang. 
Hindi na rin siya nakapagtapos ng 
pag-aaral kahit hanggang elemen- 
tarya. 

Mabibigat ang kanyang naging 
hanapbuhay sa matagal na pana- 
hon tulad ng pagkokopra, pagka- 
kahoy at pag-uuling. 

Kaya naman nang una siyang 
maugnayan ng Bagong Hukbong 
Bayan (BHB) noong 2003 at ma- 
paliwanagan hinggil sa ugat ng 
kahirapan ng masang Pilipino, 
agad niyang nasapol ang panga- 
ngailangan ng rebolusyonaryong 
armadong pakikibaka para lutasin 
ito at walang pagdadalawang-isip 
siyang naging Pulang mandirigma. 

Bilang bagong rekrut, narana- 
san niya ang ilang suliraning kara- 
niwang kinakaharap ng mga ba- 
gong mandirigma ng BHB. Sa pa- 
nahong ito ay napagtanto rin niya 
na siya ay isang bakla. Noong 
2004, nagpasya siyang lumabas sa 
BHB at umuwi sa kanyang mga 
magulang. 

Naugnayan siya sa ikalawang 
pagkakataon noong 2005. Gumam- 
pan muna siya ng ilang rebolu- 
syonaryong gawain habang 
naninirahan pa sa bar- 
yo. 

Noong Marso 
2007 ay nagpasya si- 
yang “ipagpatuloy 
ang nasimulang pa- 4 
kikibaka. Hindi na- 
ging sagabal ang j 
kanyang kasarian f 
sa kanyang pagde- 


desisyon, at hindi rin ito itinuring 
na balakid ng rebolusyonaryong 
kilusang kumikilala sa pantay na 
karapatan ng lahat na walang pag- 
tatangi sa kasarian. Bagama't ma- 
rami pa ring kinaharap na proble- 
ma si Ka April sa kanyang muling 
pagkilos, mas matatag na niyang 
kinaharap ang mga ito at nanatili 
ang kapasyahan niyang magling- 
kod sa masa. 

Pinakamatingkad niyang kala- 
kasan ang kanyang pagiging ubod 
ng sipag at maalalahanin. Naging 
malapit siya sa mga magsasakang 
nakikilala at nakakasalamuha niya 
dahil sa inisyatiba niya lalo na sa 
mga pang-araw-araw na gawain. 

Naging libangan ni Ka April 
ang pagkanta ng mga rebolusyo- 
naryong awitin, pagpapatawa at 

pagpapasaya 


Ruben “Ka April” Villaflores 
ANG BAYAN Setyembre 21, 2008 


sa mga kasama. Kung minsan ay 
nauuwi ang biruan sa inisan suba- 
lit nareresolba naman ang mga lu- 
militaw na gusot. 

Ilang araw bago mapalaban 
ang yunit na kinabibilangan ni Ka 
April, kinakitaan siya ng di pang- 
karaniwang pag-aalala sa kapaka- 
nan ng mga kasama at pag-aasika- 
so sa kanila. Sa kabila ng mahig- 
pit nang sitwasyon ay pinagsika- 
pan niyang pagaanin ang loob ng 
mga kasama sa yunit sa pamama- 
gitan ng kanyang pagpapatawa at 
pagiging masayahin. 

Hulyo 31, sa Cagsiay II, Mau- 
ban, Quezon, magdadala sana si 
Ka April ng pagkain sa mga kasa- 
ma nang tamaan siya ng signal fi- 
re ng kaaway na noon ay naka- 
pwesto na sa kanyang dadaanan. 
Nakapanlaban pa siya gamit ang 
kanyang baril. Kahit duguan na si- 
ya bunga ng tama ng bala ay na- 
ka-regroup siya sa yunit at naia- 
tras pa siya ng mga kasama. Ngu- 
nit dahil sa tuluy-tuloy na putu- 
kan ay hindi siya agad naipaga- 
mot, kaya maraming dugo ang na- 
wala sa kanya. Nalagutan siya ng 
hininga sa bisig ng mga kasamang 
pilit na nagdala sa kanya sa pag- 
atras. 

“Ito ang baril ko. Sabi ko na- 
man sa inyo hindi ko ito ibibigay 
sa kaaway dahil ibabalik ko ito sa 
Partido,” ang mga huling katagang 
nasambit niya habang nag-aagaw 
buhay na siya. 

Sa pulong parangal na idinaos 
ng mga kasama para kay Ka April, 
isinumpa nilang hindi nila sasaya- 
ngin ang kanyang buhay na inia- 
lay para sa Partido, sa rebolusyon 
at sa buong sambayanan. 

Isa lamang si Ka April sa mga 
ikinararangal na mga kasama ng 
rebolusyonaryong kilusan na bu- 
ong pusong nag-alay ng kanilang 
buhay para sa malawak na samba- 
yanan na tulad niya ay biktima rin 
ng bulok na sistema ng lipunan. [EB 

Korapsyon sa Court of Appeals 


isa pa ang sinuspinde at tatlo 

ang binalaan matapos mabun- 
yag ang tangkang suhulan sa 
Court of Appeals noong Hulyo. 
Ang suhulan ay bahagi ng manio- 
brahan ng pamilyang Lopez at ng 
pangkating Arroyo para sa kontrol 
ng Manila Electric Company (Me- 
ralco). Naging sentro ng imbesti- 
gasyon ang isinampang kaso ng 
Securities and Exchange Commis- 
sion (SEC) para pigilan ang pagda- 
raos ng Meralco ng taunang stock 
holders board elections noong ka- 
tapusan ng Mayo. 

Sinibak ng Supreme Court (SC) 
noong Setyembre 9 si Court of Ap- 
peals (CA) Justice Vicente Roxas 
dahil umano sa kanyang “hindi 
pangkaraniwang interes” na ha- 
wakan ang kaso ng Government 
Service Insurance System (GSIS) 
at Meralco at sa kanyang “hindi 
maipaliwanag na pagmamadali” sa 
paggawad ng desisyon pabor sa 
kumpanya ng kuryente. Ngunit gi- 
nawaran lamang ng dalawang bu- 
wang suspensyon si CA Justice Jo- 
se Sabio, Jr. habang simpleng ba- 
bala naman ang ipinataw sa tat- 
long iba pang mahistrado dahil sa 
“hindi magandang paghawak” nila 
sa kasong isinampa ng 
SEC laban sa Me- 


Te: mahistrado ang sinibak, 

desisyon sa kaso sa layuning mai- 
salba ang korte at mapanatili ang 
anumang nalalabi pang respeto ri- 
to ng mamamayan. Agad na nagla- 
bas ng desisyon ang korte isang 
linggo pa lamang matapos maisu- 
mite ng mga nag-imbestiga ang 
kanilang ulat. Litaw na litaw ang 
panggigipit nito kay Roxas, na 
umaming tumanggi siyang sagutin 
ang mga tawag ng mga abugado 
ni Miguel “Mike” Arroyo, asawa ni 
Gloria Arroyo. Ayon kay Roxas, si- 
ya ang pinagbubuntunan ngayon 
ng sisi dahil hindi niya sinunod 
ang mga utos ng mag-asawang Ar- 
royo. Sa kabilang banda, animo'y 
pitik lamang ang pagsuspendi kay 
Justice Sabio gayong siya ang ina- 
akusahang humingi ng ilampung 
milyon sa Meralco kapalit ng pag- 
bibitiw niya sa kaso. Kaduda-duda 
rin ang ipinakita niyang di pang- 
karaniwang interes sa kaso tulad 
ng pagpililitan niyang hawakan pa 
rin ito kahit nakabalik na mula sa 
bakasyon si Roxas na siyang orihi- 
nal na may hawak nito. 

Dumaan na sa pasikut-sikot 
ang kaso na nabunyag noon pang 
Hulyo 31. Sumambulat ito sa pub- 
liko nang ireklamo ni Justice Sa- 

bio ang umano'y tang- 
kang panunuhol sa kan- 
ya ng isang nego- 


4 ralco. zz d syanteng tagapama- 
Minadali ng FA gitan umano ni Os- 


car Lopez, presiden- 


te at chief executive officer (CEO) ng Me- 
ralco. Aniya, inalok siya ng P10 milyon pa- 
ra bitiwan ang kasong isinampa ni Winston 
Garcia, presidente ng GSIS sa SEC laban sa 
idinaos na stock holders board elections. 

Agad itong itinanggi ng pamilyang Lo- 
pez. Gayundin, lumantad ang itinuro ni Sa- 
bio na “tagapamagitan” at binaligtad ang 
kanyang akusasyon. Ayon sa tagapamagi- 
tan, si Sabio ang humingi hindi ng P10 mil- 
yon kundi P50 milyon kapalit ng kanyang 
pagbibitiw sa kaso. 

Mas marami pang anomalya ang nabun- 
yag nang simulan na ng Korte Suprema ang 
imbestigasyon. Maliban kay Roxas, nasang- 
kot din dahil sa kani-kanilang mga konek- 
syon, interes at papel sa kaso ang ilang mga 
huwes ng 8th Division at 9th Division na si- 
na Associate Justice Bienvenido Reyes, As- 
sociate Justice Myrna Dimaranan-Vidal at 
Presiding Justice Conrado Vasquez. 

Litaw din sa pagmamadali ng Supreme 
Court ang pagnanais nitong iwasang maiug- 
nay ang mag-asawang Arroyo at iba pang 
upisyal ng rehimen sa naganap na suhulan. 
Hindi na inimbestigahan ng korte ang direk- 
tang pakikialam ni Chairman Camilo Sabio 
ng Presidential Commission on Good Go- 
vernment sa kaso na hinawakan ng kapatid 
niyang si Justice Jose Sabio Jr. Inamin mis- 
mo ni Camilo na dalawang beses niyang ti- 
nawagan noong Mayo 30 ang kanyang naka- 
babatang kapatid na si Jose Jr. Pakay niya 
umanong paliwanagan ito sa kawastuan ng 
pusisyon ng GSIS na agawin sa pamilyang 
Lopez ang pamamahala sa Meralco. Utos di- 
umano sa kanya ni Atty. Jesus Santos, abu- 
gado ni Mike Arroyo, na kanyang tawagan 
ang kanyang nakababatang kapatid. Si San- 
tos ay isang trustee ng GSIS at kumakata- 
wan sa mga sapi ng gubyerno sa kumpanya. 

Lalong nalantad sa mga pangyayari ang 
kabulukan ng buong reaksyunaryong sistema, 
kabilang ang hudikatura. Kitang-kita ang 
sabwatan ng mga mahistrado at ng mga reak- 
syunaryong nasa kapangyarihan---kapwa mga 
pinuno at malalaking burukrata sa gubyerno 
at mga makapangyarihang komprador---para 
isulong ang kani-kanilang mga interes. Gina- 
gamit nila ang reaksyunaryong mga batas at 
institusyon para sa sariling kapakinabangan 
sa kapinsalaan ng bayan at upang pagtak- 
pan ang kanilang mga krimen. ABI 

Mahigit P350 milyong 
anomalya sa "subsidyo" 
sa agrikultura 


atbat ng mga anomalya ang mga programa ng rehimeng 

Arroyo para sa "subsidyo" sa agrikultura. Nabunyag ni- 
tong unang hati ng Setyembre ng Commission on Audit 
(CoA) na may anomalya sa P135 milyong subsidyo ng gub- 
yerno para sa mga binhi ng gulay. Ang subsidyong binhing 
ito ay ipinamahagi noong nakaraang taon sa ilalim ng pro- 
gramang “Gulayan ng Masa” ng rehimeng Arroyo. 

Ayon sa CoA, walang impormasyon kung aktwal na na- 
tanggap ang mga ito ng mga benepisyaryong magsasaka. 
Hindi umano kumpleto ang 2007 na ulat ng Department of 
Agriculture (DA) tungkol sa listahan ng mga benepisyaryo 
nito at pati ang mga resibo ng mga yunit nito sa mga re- 
hiyon. Kabilang sa mga rehiyong ito ang Cordillera Admi- 
nistrative Region (CAR), Cagayan Valley, Ilocos, Central Lu- 
zon, Southern Tagalog (ST), Western Visayas at Central Vi- 
sayas, Northern Mindanao at Caraga Region. 

Iniulat din ng Kilusang Magbubukid ng Pilipinas (KMP) 
sa Bicol na ni isa sa 120,000 myembro nito sa rehiyon ay 
walang natanggap na subsidyong binhi. Ani Felix Paz, ta- 
gapangulo ng KMP-Bicol, kalakaran na ng rehimeng Arroyo 
na isangkalan ang kahirapan ng mga magsasaka para big- 
yang-matwid ang paglalabas ng pera para sa korapsyon at 
pagpopondo sa eleksyon ng mga maka-administrasyong 
kandidato. 

Natuklasan din ng CoA na di dumaan sa pampublikong 
pagsubasta ang pagkontrata sa mga tagasuplay. Wala o 
kulang din ang mga listahan ng umano'y mga benepisya- 
ryo. Walang mga pangalang nakalista para sa ST, Bicol at 
CAR habang hindi naman mabasa ang sa ibang rehiyon. 

Iniulat din ng CoA ang anomalya noong nakaraang ta- 
on sa pamamahagi umano ng mga hybrid na bigas, sertipi- 
kadong binhi at mga suplay sa pagsasaka na nagkahalaga 
ng P218.7 milyon. Puno rin ng mga pekeng lagda ang lis- 
tahan ng umano'y mga benepisyaryo. Sa mga pinagtanu- 
ngan sa Central Luzon, Southern Tagalog at Eastern Visa- 
yan, marami sa mga naiulat na nakatanggap ay nagsabing 
wala silang aktwal na natatanggap. Marami rin sa mga 
nagsabing may natanggap sila ay nag-ulat na maliit kum- 
para sa mga nakatala ang aktwal na tinanggap nila. 

Bukod sa mga ito, mayroon pang P781.3 milyong alo- 
kasyon sa DA para rin umano sa programa sa pamamahagi 
ng binhi, abono at ipa pang suplay sa pagsasaka na hindi 
napakinabangan ng mga magsasaka dahil lubhang naanta- 
la, hindi na ipinatupad o bahagya lamang naipatupad. Wa- 
lang ulat kung nasaan na ang pondong ito. ABI 

Mga biktima ng pagtatrabaho sa Hanjin 


ula nang itatag ang Hanjin 
M'e Industries and 
Construction Philippines- 


Incorportated (HHIC-Phil Inc. o 
Hanjin), 15 manggagawa na nito 
ang nasawi sa iba't ibang mga ak- 
sidente sa pagtatrabaho. Pinakahu- 
li rito si Efren de la Cruz na nakur- 
yente at namatay noong Agosto 
12. Para umiwas sa sisi, pinalala- 
bas ng maneydsment ng Hanjin na 
atake raw sa puso ang ikinamatay 
ng biktima. 

Katunayan, ang pagkamatay at 
pinsalang tinamo ng maraming 
manggagawa sa Hanjin ay bunga 
ng kapabayaan ng kumpanya. Ko- 
mun sa lahat ng namatay sa traba- 
ho sa pagawaan ang kawalan nila 
ng mga gamit pangkaligtasan o 
personal protective equipment 
(PPE). Ito ay sa kabila ng maselan 
at napakadelikadong kalagayan sa 
trabaho. Kaliwa't kanan ang nagta- 
tayuang mga istrukturang bakal at 
mabibilis ang takbo at kilos ng 
mga sasakyang pangkonstruksyon. 
Bukod sa mabilisan ang trabaho 
dahil may hinahabol na dedlayn, 
kadalasa'y ginagawa pa ito sa ma- 
tataas na lugar. 

Nang una itong itatag, wala 
man lamang pasilidad medikal sa 
loob ng pabrika na maaari sanang 
sumaklolo sa mga aksidente. Napi- 
litan na lamang magtayo ng klinik 
ang Hanjin matapos mabunyag sa 
publiko ang delikadong katayuan 
ng mga manggagawa roon. 

Sa kabila ng lumalalang kalaga- 
yan ng mga manggagawa sa Han- 
jin, walang ginawang mapagpas- 
yang aksyon ang rehimeng Arroyo. 
Sa halip na imbestigahan at bigyan 
ng karampatang parusa, ipinagma- 
laki at pinuri pa ni Gloria Arroyo 
ang Hanjin sa kanyang State of the 
Nation Address noong Hulyo. Nag- 
dala umano ito ng puhunan sa ban- 
da at lumikha ng maraming traba- 

ho—dalawang bagay na kaila- 
ngang-kailangan sa pagsusuhay ng 
kanyang rehimen. 

Ang Hanjin/HHIC-Phil. Inc. ay 
lokal na kumpanya ng Hanjin Gro- 
up, isang dambuhalang kumpan- 
yang Koreano. Nakapailalim ito sa 
Hanjin Shipping na gumagawa at 
nagkukumpuni ng barko. Ito ang 
pinakamalaking tuwirang dayuhang 
pamumuhunan sa bansa. Umuupa 
ito ng pasilidad sa Subic Freeport 
Zone sa Zambales sa loob ng 50 ta- 
on. Itinayo nito ang pagawaan na 
pagkukumpunihan ng barko noong 
2005. Nitong maagang bahagi ng 
2008, nagsimula na itong gumawa 
at magkumpuni ng mga barko sa 
Subic Bay. Tinatayang aabot sa 
20,000 manggagawa ang kakaila- 
nganin nito. Nagkakahalaga ng 
$1.6 bilyon ang ipinuhunan nito sa 
Subic. 

Batbat ng anomalya at napaka- 
raming kaso ng korapsyon ang pa- 
mumuhunan ng Hanjin sa bansa. 
Napilitan ang Subic Bay Metropo- 
litan Authority na suspindehin ito 
matapos ang sunud-sunod na mga 
aksidente sa pagawaan. Natuklasan 
na walang karampatang permiso at 
mga dokumento ang pagpapatayo 
nito ng hotel sa loob ng gubat ng 
Subic. Gayundin, napabalitang si- 


nuhulan nito ang mga lokal na upi- 
syal sa Misamis Oriental para maka- 
pagpatayo ito ng pagawaan sa 
Phividec Industrial Estate sa Tago- 
loan, Misamis Oriental. Handa uma- 
no itong magbuhos ng $2 bilyon 
para rito. Ayon sa pahayag nito, 
aabot sa 30,000 manggagawa ang 
kakailanganin sa pagawaan nito ri- 
to. 

Halos lahat ng mga manggaga- 
wa sa Hanjin ay mga kontraktwal na 
dumadaan sa mga subcontractors. 
Sa gayon, walang direktang pana- 
nagutan ang Hanjin sa mga mang- 
gagawa. Umaabot na sa 42 ang mga 
kasosyong subcontractors ng Han- 
jin. Marami rin sa mga ito ay Korea- 
no na kinukutsaba nila upang higit 
na makatipid at makaiwas sa mga 
dagdag na sahod at benepisyo. 

Sa pagsisikap ng mga mangga- 
gawa na mapangalagaan ang kani- 
lang kaligtasan at mapabuti ang 
kanilang pang-ekonomyang kalaga- 
yan, nagtayo sila ng unyon noong 
Hulyo 6, 2006. Pero kaagad itong 
sinupil ng maneydsment. Labing- 
apat na mga lider at myembro ng 
unyon ang kinasuhan at tinanggal 
sa trabaho. Pinepresyur at pinagbi- 
bitiw sa unyon ang iba pang mga 
kasapi. Dumaranas sila ngayon ng 
iba't ibang porma ng panggigipit.[E 


Iligal na pagsibak sa mga manggagawa, tinutulan ng KMU 
NILUSOB ng mga nagpipiket na myembro ng Kilusang Mayo Uno 
(KMU) ang upisina ng Kowloon Restaurant sa West Avenue, Quezon 
City nitong Setyembre 17 para igiit ang pagbabalik sa trabaho ng 
73 manggagawa ng restawran na sinesante. Sinibak ang mga mang- 


gagawa noong Setyembre 13. 


Nagprotesta ang mga manggagawa ng Kowloon noong Hunyo pa- 


ra igiit ang pagpapatupad ng kumpanya sa dalawang pinakahuling 
Wage Increase Order sa National Capital Region. Kahit ang protesta 
ay inilunsad habang off-duty ang mga manggagawa at hindi naka- 
apekto sa operasyon ng restawran, pinatalsik sila ng maneydsment at 
kinasuhan ng paglulunsad ng iligal na welga at iligal na pagtitipon. 

Anang KMU, napakaliit na nga ng umentong ibinibigay ng mga 
wage board ay hindi pa ito maipatupad ng ganid na kumpanya. WŒ 

KP SA IBAYONG DAGAT 
Ibayong pagbulusok ng ekonomya ng US 


of 


abilis na bumubulusok ang 
Merone ng US at buong 

pandaigdigang sistemang 
kapitalista. Dumaraan ito ngayon 
sa isa sa pinakamatitinding krisis 
pampinansya mula pa noong pana- 
hon ng Great Depression noong de- 
kada 1930. 

Nagsibagsakan ang malalaking 
bangko at institusyong pampinan- 
sya at nayanig ang mga panguna- 
hing stock market nitong ikatlong 
linggo ng Setyembre. Tinatayang 
lalo pang lalala ang pagkasadlak na 
sa resesyon ng ekonomya ng US at 
lalala pa pagsapit ng 2009. 

Ang lumalalang malawakang 
pagkalugi ng mga kumpanya sa pi- 
nansya at pagbulusok ng pamilihan 
ng mga sapi sa US at ibang bahagi 
ng mundo ay salamin lamang ng 
krisis na humahambalos ngayon sa 
kabuuan ng ekonomya sa US at 
pandaigdigang sistemang kapitalis- 
ta. Kinatatangian ito ng pagbagal 
ng produksyon, paglaki ng disem- 

pleyo, pagtumal ng pamilihan, 
pagguho ng kapital at pagtindi ng 
kahirapan ng mamamayan. 

Pagbagsak ng mga kumpanya 
sa pinansya. Umaabot sa halos 
120 na ang nagipit na bangko at 
kumpanya sa pinansya sa US. Ni- 
tong taon, bumagsak na ang sam- 
pung malalaking bangko kabilang 
ang tatlo sa limang pinakamalalaki: 
ang Lehman Brothers na nabangka- 
rote nitong Setyembre—ang pina- 
kamalaking pagkabangkarote sa ka- 
saysayan—ang Bear Stearns na ni- 
lamon ng JC Morgan Chase noong 
Mayo at ang Merrill Lynch na nila- 
mon ng Bank of America nitong 
Setyembre. 

Nalagay din sa bingit ng pag- 
bagsak ang Freddie Mac (Federal 
Home Loan Mortgage Corporation), 
Fannie May (Federal National 
Mortgage Association) at ang Ame- 
rican International Group (AIG)— 
ang pinakamalaking kumpanya sa 
seguro sa buong mundo. Nanga- 


nganib ding bumagsak ang Morgan 
Stanley, ang pangalawang pinaka- 
malaking bangko sa US. 

Ibinunsod ang mga pagkalu- 
ging ito ng pag-alagwa ng pagpa- 
pautang at ng susun-suson na pag- 
kakalakal ng mga papeles sa pa- 
utang at maraming anomalya sa 
mga ito. Umabot sa $12-15 trilyon 
ang ipinuhunan dito. Hanggang 
25% nito ang di na mabayaran na 
nagresulta sa tinatayang $1.5 tri- 
lyong pagkalugi ng mga ito. Sa bu- 
ong bansa, nakatiwangwang ang 
18.6 milyong bahay—pinakamalaki 
na sa buong kasaysayan. Sa bilang 
na ito, 14 milyon ang di maibenta 
at 4.2 milyon ang inilit. Tinata- 
yang mahigit tatlong milyon ang 
maiilit pa sa pagtatapos ng taon. 
Mula 2005, taun-taon ay duma- 
dausdos nang 25% ang presyo ng 
mga bahay--halos kapantay na ng 
panahon bago ang Great Depres- 
sion. 

Lumalalang disempleyo at 
pagliit ng produksyon. Patuloy na 
lumalala ang disempleyo sa US na 
umaabot na sa 6.196---pinakamata- 
as nitong nagdaang limang taon. 
Noong isang taon, may karagda- 
gang isang milyong manggagawa 
ang nawalan ng trabaho. Tinata- 
yang isang milyon pa ang mawa- 
walan ng hanapbuhay ngayong 
2008 dulot ng patuloy na pagtumal 
ng produksyon. 

Noong nakaraang walong taon, 
nakalikha lamang ng limang mil- 
yong bagong empleyo ang ekonom- 
ya ng US. Nitong Setyembre, nasa 
mahigit 75% lamang ang nagagamit 
sa kapasidad sa produksyong indus- 
triyal ng US. Pinakamababa na ito 
sa loob ng apat na taon. Panguna- 
hing humatak sa pagdausdos na ito 
ang 11.9% pagbaba sa produksyon 
ng mga kumpanyang gumagawa ng 

SA IBAYONG DAGAT KP 


sasakyan. Ang mga pagbabang ito tuloy na maramihang tanggalan ng 
sa produksyon ay nagdudulot ng pa- 


mga manggagawa sa US. 


Lagpas sa trilyong dolyar na pansalba 


sa mga kapitalista sa pinansya 
Ng ang gubyerno ng US at mga pangunahing imper- 

yalistang bansa na magbuhos ng pondo upang pigilan ang lalo 
pang pagsadsad ng pandaigdigang sistemang kapitalista. Tinata- 
yang aabot sa halos $1.3 trilyon ang kabuuang ilalaan ng gubyer- 
nong Bush para isalba ang mala-lintang mga monopolyong kapita- 
lista sa pinansya at ang sistemang pampinansya ng US. 

Mula ikalawang kwarto ng 2008, nakapaglaan na ang Federal Re- 
serve ng mahigit 5300 bilyon upang pondohan ang pagsalba sa 
ilang malalaking kumpanya. Naglaan ito ng 529 bilyon upang pon- 
dohan ang pagbili ng JC Morgan Chase sa bumagsak na Bear 
Stearns. Nitong Setyembre, nagbuhos ito ng 5200 bilyon---pinaka- 
malaki sa kasaysayan--upang isalba ang Freddie Mac at Fannie Mae. 
Pagkatapos, pinautang nito ng 585 bilyon ang AIG kapalit ng kon- 
trol sa 80% ng pag-aari ng kumpanya. 

Inianunsyo rin ng gubyernong US na tutulungan nito ang mga 
naluluging bangko at kumpanya sa pinansya sa pamamagitan ng 
pag-ako ng mga pautang nito hanggang sa tuluyang pagbili ng mga 
inilit na ari-arian ng mga ito na napakahirap nang ibenta. Binabalak 
na dagdagan pa ng 5700 bilyon ang pondong ilalaan sa pagsalba. 

Nitong nakalipas lamang na mga araw, naglaan ang Federal Re- 
serve ng $180 bilyong ambag sa pondong gagamitin upang pasigla- 
hin ang mga pamilihang pampinansya. Bukod sa nauna nang ibinu- 
hos na 5600 bilyon, nag-ambag din ng $120 bilyon sa pondong ito 
ang mga bangko sentral ng Japan, European Union, Canada at Swit- 
zerland. Partikular na layunin ng US at iba pang imperyalistang ban- 
sa ang patatagin ang halaga ng US dollar at pakalmahin ang mga pa- 
milihang pampinansyang nakabatay dito, sa pangambang hilahin ng 
pagdausdos ng mga ito ang buong sistemang pampinansya. 

Ang mga hakbanging ito ay pansamantalang makapapipigil la- 
mang sa patuloy na pagdausdos ng US dollar at ng pinakamalalaking 
pamilihan ng mga sapi at iba pang pampinansyang pamilihang na- 
kabatay dito. Ngunit matagalang pinsala ang idudulot ng mga ito 
sa ekonomya at kagalingan ng mamamayan. Ang umaabot na sa tri- 
lyong dolyar na ibinubuhos ng Federal Reserve ay lalo lamang mag- 
papalala sa malaki nang depisit sa pinansya ng gubyerno, magpa- 
pahina sa US dollar at magkakait ng mga pondong dapat mapunta 
sa kagalingan ng mamamayan. 

Habang sinasalba ang mga lintang kapitalista sa pinansya, daan- 
daang bilyon hanggang trilyong dolyar ang ipinagkakait sa mamama- 
yan. At dahil walang mga hakbanging makapagpapasigla sa tunay na 
ekonomya---ang produksyon, empleyo, konsumo at kagalingan ng ma- 
mamayan-- lalong dadalas ang pagputok ng siklikong krisis ng kapita- 
lismo na magdudulot ng papalaking mga pagyanig sa buong mundo.[E 

Pagtumal ng pamilihan. Ang 
kumpyansa ng mga konsyumer sa 
US ay nasa pinakamababang antas 
ngayon sa loob ng 26 na taon. Sa 
desperasyong mapasigla ang kon- 
sumo upang maengganyo ang pro- 
duksyon at pag-ahon ng ekonomya, 
naglaan ang gubyernong Bush no- 
ong Abril ng 5168 bilyong pondo 
(sa anyo ng tax rebate o isinauling 
buwis). Bahagya nitong pinasigla 
ang ekonomya noong ikalawang 
kwarto ng taon. 

Ngunit bago pa man ang Agos- 
to, nagpatuloy ang pagtumal ng 
pamilihan, makaraang masaid ang 
artipisyal at panandaliang pabu- 
yang ito. Tumataas ang presyo ng 
mga kalakal sa bilis na walang ka- 
pantay nitong nagdaang tatlong 
dekada. Nitong Agosto, bumaba 
nang 0.3% ang bentahan sa pami- 
lihan. Bumagsak nang 2.5% ang 
konsumo ng gasolina. Bumagsak 
din nang 2.290 ang benta ng mga 
produktong pambahay, elektroniko 
at mga appliance. Bumaba nang 
0.3% ang bentahan ng damit. Sa 
harap ng nagtataasang mga presyo, 
nagtuon na lamang ang mga mami- 
mili sa mga saligang bilihin. 

Ang tuluy-tuloy na pagtaas ng 
presyo ng mga sasakyan at gasoli- 
na ay nagresulta rin sa malaking 
pagbaba sa bentahan ng mga sa- 
sakyan. Kumpara noong nakaraang 
taon, nitong Agosto bumagsak 
nang 34.5% ang benta ng mga sa- 
sakyan sa Chrysler, 20.3% sa Gene- 
ral Motors, 26.5% sa Ford, 9.4% sa 
Toyota, at 7.3% sa Honda. 

Paglaganap ng krisis sa da- 
igdig. Ang dambuhalang pagkaya- 
nig sa US ay nagbubunga ng mga 
katulad na ring paglindol sa ka- 
buuan ng pandaigdigang siste- 
mang kapitalista. Isang katulad 
na krisis pampinansya ang huma- 
hambalos ngayon sa European 
Union, Japan at iba pang bansa. 
Nitong Setyembre, sabay-sabay na 

e PO sa Bayong pacar 


dumausdos ang mga panguna- 
hing stock market. Marami na 
ring malalaking bangko at kum- 
panya sa pinansya sa Europe ang 
nanganganib bumagsak. Pansa- 
mantalang nakaahon na lamang 
muli ang mga ito ngayon dulot 
ng malakihang paglalabas ng 
pondo ng mga bangko sentral sa 
US, Europe at Asia. 

Ang HSBC, pinakamalaking 
bangko sa Europe, ay hinambalos 
ng $3.4 bilyong pagkalugi noong 
2007, bunga ng pagpipinansya ni- 
to ng mga sanla sa pabahay sa US. 
Naghahanap pa ito ngayon ng 
kumpanyang bibili rito. Naglaho 
ang $1.6 bilyong puhunan ng pi- 
tong bangko sa Japan sa nabang- 
karoteng Lehman Brothers. Nanga- 
nganib naman ang $1.056 trilyong 
ipinuhunan ng malalaking bangko 
ng Japan sa Freddie Mac at Fannie 
Mae, gayundin ang $107 bilyong 
kabuuang ipinuhunan ng China sa 
mga sanla sa US. 

Sa kauna-unahang pagkakata- 
on mula nang mabuo noong 1999, 
ang ekonomya sa Eurozone (ku- 
lumpon ng 15 bayan sa Europe na 
gumagamit ng salaping Euro) ay 
lumiit nang 0.2% nitong ikala- 
wang kwarto at tinatayang tulu- 
yang sasadsad na sa resesyon sa 
darating na mga buwan. Ang eko- 
nomya ng Germany ay lumiit nang 
0.5% at inaasahang muling ha- 
hantong sa resesyon makaraan 
ang limang taon. Lumiit din nang 
0.3% ang mga ekonomya ng 
France at Italy, habang tigil 
(0.0%) ang ekonomya ng The 
Netherlands. Halos walang paglaki 
(0.2%) ang ekonomya ng UK at 
inaasahang papasok na rin ito sa 
resesyon sa katapusan ng taon. 

Dumaranas ngayon ang eko- 
nomya ng Japan ng pinakamabilis 
na pagbulusok nito mula noong 
2001 nang huling masaadlak ito sa 
resesyon. AB] 

Sundalo ng US na nahatulan ng rape, di matagpuan 
NAWAWALA si Lance Cpl. Daniel Smith, ang Amerikanong sundalong na- 
hatulan sa panggagahasa sa Pilipinang si "Nicole" sa Olongapo City 
noong Nobyembre 2005. Pinetisyon ng mga abugado ni "Nicole" ang 
Korte Suprema na pagpaliwanagin ang gubyernong Arroyo sa pagkawala 
ni Smith. 

Nakadetine si Smith sa loob ng US Embassy, taliwas sa kautusan ng 
korteng humatol sa kanya na ikulong na siya sa bilangguan. Subalit may 
nakapagsabi kay Atty. Harry Roque, isa sa mga abugadong naghain ng 
petisyon, na si Smith ay kasalukuyan nang tumitira sa Quezon City. 
Hiniling niya sa Korte Suprema na linawin ng gubyerno kung saan nga 
nakadetine ngayon si Smith. 


3 obispo, suportado ang pagbasura sa VAT 
SINUSUPORTAHAN ng tatlong obispo ng simbahang Katoliko ang pana- 
wagan ng iba't ibang mga organisasyon ng mamamayan kabilang ang 
mga maralitang lunsod na ibasura ang value-added tax (VAT). Anila'y da- 
pat nang itigil ng gubyernong Arroyo ang pagsingil ng pabigat na 12% 
buwis sa bawat produktong binibili ng mamamayang Pilipino para hin- 
di na sila lalong dumanas ng kahirapan sa harap ng pananalasa ngayon 
ng krisis pampinansya sa buong mundo. 

Ipinahayag nina Bishop Deogracias Iñiquez ng Caloocan, Bishop 
Antonio Tobias ng Novaliches at Auxilliary Bishop Broderick Pabillo ng 
Maynila ang panawagang kontra-VAT nang dumalo sila sa “Communal 
Prayer and Action Against VAT” na inorganisa ng People's Caravan for 
Truth, Justice and Change sa simbahan ng Malate, Manila noong Set- 
yembre 17. 


Mga Fil-Am, sumali sa mga rali-protesta sa US laban sa 
interbensyon ng US sa Pilipinas 

SUMALI ang mga Pilipino-Amerikanong kasapi ng Bagong Alyansang 
Makabayan (BAYAN)-USA Chapter sa mga rali-protesta sa paligid ng Re- 
publican National Convention noong Setyembre 2 sa St. Paul, Minneso- 
ta, USA para ipanawagang tigilan na ng gubyernong US ang pakikialam 
sa gubyerno ng Pilipinas. Sa harap ng mahigit 30,000 ralyista, nagsali- 
ta si Kuusela Hilo, pangalawang kalihim ng BAYAN-USA, para kumbin- 
sihin ang gubyerno ng US at sinumang papalit na presidente ng bansa 
na iatras na ang anumang porma ng suporta sa rehimeng Arroyo. Igini- 
it din niya ang pagtigil ng suporta sa mga kontra-insureksyong kampa- 
nya ng rehimen partikular sa katimugang bahagi ng Mindanao. 

Pagkatapos ng rali sa harapan ng Minnesota State Capitol Building, 
ipinagpatuloy ng mga aktibista ang kanilang mga protesta sa pagma- 
martsa sa Xcel Center, ang sentro ng kumbensyon ng Republican Party. 
Kasama ng mga Pilipino-Amerikano ang mga kasapi ng United for Peace 
and Justice , Troops Out Now (Coalition, Latinos Against the War, (LAW), 
Iraq Veterans Against the War (IVAW), American Indian Movement 
(AIM), ANSWER (Act Now to Stop War and End Racism) Coalition at 
marami pang mga grupo at unyon ng mga manggagawa. 

Labanan ang interbensyong militar 
ng US sa bansa 


“bumibisitang” tropang Amerikano sa bansa, perma- 

nente nang nakaistasyon sa Pilipinas ang mga ito. Mu- 
la noong 2001, nang turan ng rehimeng Bush ang Pilipinas 
bilang “ikalawang larangan” ng pandaigdigang teroristang 
gera ng US, papalaki at papalawak ang pagtulak at paglahok 
ng mga tropang Amerikano sa panggegera ng Armed Forces 
of the Philippines (AFP) sa mga armadong pwersa sa Minda- 
nao. 

Imbwelto ang mga tropang Amerikano sa paniniktik, 
pag-aarmas at pagsasanay ng mga sundalo ng AFP. Tuwiran 
silang lumalahok sa mga operasyong pangkombat. Dahil sa 
permanenteng presensyang militar nito sa Pilipinas, na- 
gagawa ng US na suhayan ang papet na rehimen at pro- 
tektahan ang kapangyarihan ng US sa Southeast Asia. 
Ang tuluy-tuloy na presensya ng mga tropang ito sa ban- 
sa ay binibigyang-matwid ng Visiting Forces Agreement 
(VFA) na minamaniobra at iniikutan kailanman naisin ng US. 
Kinukomoplahe ang kanilang permanenteng 
presensya sa anyo ng pana-panahong “joint mi- 
7 litary exercises” na inilulunsad ilambeses sa 
O isang taon. 
Ang pangmatagalan nang mga tropang militar ng US sa 
bansa ay kabilang sa Joint Special Operations Task Force- 
Philippines (JSOTF-P). Itinayo ito mula sa halos kalahati ng 
1,200-kataong pwersa ng Joint Task Force-510 (JTF-510) na 
ipinadala sa Mindanao ng US Pacific Command noong Enero 
2002 at nanatili roon hanggang Hulyo 2002. Naging tungku- 
lin ng JTF-510 na “hawanin” ang isla para sa paglulunsad ng 
“Operation Enduring Freeedom-Philippines.” 

Ginagamit ng mga tropang Amerikano sa JSOTF-P ang 


Toe sa pinalalabas na pansamantala lamang ang mga 


Maga tampok sa Antipyudal na Ibayong pagbulusok 
g P pakikibaka sa Eastern Korapsyon sa Count ng ekonomya ng US 


Isyung ito... Samar PAHINA 6 of Appeals PAHINA: PAHINA 12 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas mapus- 
yaw ang masthead o logo ay para sa mga gumagamit ng mimeo machine o naglilimbag 
sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang proble- 
ma kaugnay ng paglilimbag sa pamamagitan ng v-type. Magpadala ng email sa angba- 
yan@yahoo.com 


